b'\n_START_ARTICLE_\nAlli\n_START_SECTION_\nKakovostna in koli\xc4\x8dinska sestava\n_START_PARAGRAPH_\nEna trda kapsula vsebuje 60 mg orlistata.\n_START_SECTION_\nFarmacevtska oblika\n_START_PARAGRAPH_\nZdravilo je na voljo v obliki trde kapsule, ki ima temno modro sredinsko \xc4\x8drto, ovoj in pokrov\xc4\x8dek kapsule sta turkizne barve z napisom\xc2\xa0\xc2\xbballi\xc2\xab.\n_START_SECTION_\nTerapevtske indikacije\n_START_PARAGRAPH_\nZdravilo alli je indicirano za zmanj\xc5\xa1evanje telesne mase pri odraslih s \xc4\x8dezmerno telesno maso (indeks telesne mase ITM \xe2\x89\xa5 28 kg/m2), ob hkratni nizkokalori\xc4\x8dni dieti z zmanj\xc5\xa1anim vnosom ma\xc5\xa1\xc4\x8dob.\n_START_SECTION_\nOdmerjanje in na\xc4\x8din uporabe\n_START_PARAGRAPH_\nPriporo\xc4\x8deni odmerek zdravila alli za odrasle osebe je ena 60 mg kapsula trikrat na dan. Kapsulo je treba vzeti z vodo tik pred ali med vsakim glavnim obrokom ali do 1 uro po njem. \xc4\x8ce bolniki po 12 tednih zdravljenja z zdravilom alli niso uspeli zmanj\xc5\xa1ati telesne mase, naj se pogovorijo z zdravnikom ali farmacevtom. Dieta in telesna dejavnost sta pomembna dejavnika programa izgubljanja telesne mase. Dieto in program telesne dejavnosti je priporo\xc4\x8dljivo za\xc4\x8deti \xc5\xbee pred uvedbo zdravljenja z zdravilom alli in nadaljevati po prenehanju zdravljenja.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nNajpogostej\xc5\xa1i ne\xc5\xbeeleni u\xc4\x8dinki zdravila Alli so povezani s prehranjevanjem, ki jih je v veliki meri mo\xc4\x8d nadzorovati. So gastrointestinalne narave, ve\xc4\x8dinoma so blagi, pojavijo se na za\xc4\x8detku zdravljenja, njihov pojav pa je manj verjeten, \xc4\x8de uporabnik sledi dieti z malo ma\xc5\xa1\xc4\x8dobami. Najpogostej\xc5\xa1i ne\xc5\xbeeleni u\xc4\x8dinki povezani s prehranjevanjem so vetrovi (napenjanje) z ali brez oljnih made\xc5\xbeev, nenadna potreba po iztrebljanju, mastno ali oljnato blato, mehko blato.\n_START_SECTION_\nDovoljenje za prodajo\n_START_PARAGRAPH_\n21. januarja 2009 je Evropska agencija za zdravila izdala dovoljenje za prodajo zdravila brez recepta.'